Kilden kommer opp i min tantes hage.
Hun har rett til å selge rettighetene til kildevannet til hvem hun vil!
Men hun har ikke rett til å gi vannselskapets tankbiler adgang.
–Du tar feil! –Hun har rett!
De tror at de eier stedet. Jeg ble nesten påkjørt!
–Du kan ikke hindre tantes rettighet. –Det virker som...
Om jeg får lov til å si noe...
Kom igjen, da!
Som sogneråd er vi fortsatt uenige–
–om hvorvidt vi skal la tankbilene kjøre gjennom landsbyen.
Nok en gang sier ordstyrer Robert Struthers det åpenbare!
Vi er uenige fordi du ikke har stemt.
–Og du har den avgjørende stemmen. –Det har jeg.
Så hva har du bestemt deg for?
Jeg skal sove på det. Dere får svaret mitt i morgen tidlig.
–Var det du som ringte? –Ja.
–Hva har skjedd? –Jeg luftet hunden og fant ham.
–Hvem? –Robert Struthers, sognerådslederen.
Hodet hans er slått inn.
Roy, kjære! Jeg skal akkurat på puben. Hvordan har du det?
Vi fikk en telefon fra dine trakter.
Ancombe Water trenger litt PR for å motvirke negativ publisitet.
Vi har det litt travelt. Kanskje du vil ha et frilansoppdrag?
–Nei. –Du får godt betalt, jeg får poeng.
De eneste poengene som interesserer meg i kveld, er på pubquizen.
James har bedt meg være på hans lag.
–Kan du iallfall tenke på saken? –Det har jeg gjort. Svaret er nei.
Politiet etterforsker Struthers' mistenkelige dødsfall.
–Beklager at jeg er sen! –Nå kommer det.
...dagen da han skulle avgjøre om Ancombe Water skulle få adgang.
Ancombe Water Company? Hysj selv!
Det var et sjokk. Jeg har hatt et nært forhold til liket i 60 år.
–Den setningen vil han angre på. –Det høres ut som drap.
–Et glass Pinot grigio, takk. –Ta på deg detektivlua, Agatha.
Ron Allen og Robert Struthers var uvenner i årevis.
–De hatet hverandre. –Jeg har fått nok av drap, takk.
–Når begynner quizen? –Når som helst.
Sognerådsmøtet var slutt halv ti.
–Når ble liket funnet? –Halv sju om morgenen.
Skal du også delta i quizen, Mary?
Beklager, Agatha, men du må være på et lag for deg selv.
James har tvunget meg til å snuse litt vedrørende drapet.
Struthers var en bekjent. Jeg må prøve å komme til bunns i det.
Han vil nok bare ha en sekretær.
Hvordan vet du at det var drap? Kanskje han falt og slo seg.
–Det er det vi skal finne ut av. –Lykke til med quizen.
Hør etter, alle sammen.
Første runde handler om mikromat man får kjøpt i landsbybutikken.
Hvilket lasagne–merke inneholder bare 5 % kjøtt–
–og ligger på venstre side i fryseren?
Roy? Angående den jobben i Ancombe...
Jeg glemte at du alltid er sen.
Regel én: Få klienten til å tro at du er viktig.
Ifølge Xunzi er det slik man leder en hær.
Eller så kan man bare komme i tide.
Hei! Agatha Raisin og Roy Silver. Vi skal møte Guy Freemont.
Beklager rotet. Vi flyttet inn i går.
Fin jakke, Mrs. Raisin. Bestemor har en sånn. Mr. Freemont er her.
Hva sa de? Klart drapet påvirker oss. Vi lanserer et helseprodukt.
Agatha Raisin og Roy Silver, PR.
Takk, Portia. Jeg må legge på. Vi snakkes senere.
–Ble Robert Struthers drept? –Pressekontaktene mine vet ikke.
Ring kriminalbetjent Bill Wong.
–Du har et stort problem. –Jeg har flere enn ett.
Et offentlig møte skal avgjøre om tankbilene dine får adgang.
Vi har fått tillatelse til å snakke på møtet. Du må vinne avstemningen.
Hei, Bill. Et øyeblikk.
Et øyeblikk. Var det drap i Ancombe?
Vi frigir ikke den informasjonen ennå.
Bare fortell meg det, Bill!
Ja. Han ble drept et annet sted og dumpet ved kilden, men...
Så må du markedsføre et produkt fra en kilde med et mordoffer i.
–Katastrofe. –Nei, det er en mulighet, Guy.
Vi må utnytte oppmerksomheten og lansere produktet snarest.
Vi har en lanseringsplan.
En fest på en båt på Themsen.
Elendig idé. Var den din?
Vi må legge vekt på sunnhet, det attraktive med Cotswolds.
Og vi skal ha en perfekt landsbyfest i selve Ancombe.
–Da kommer ingen London–journalister. –Jo, hvis Rosy Girls spiller.
To av dem er fra Cotswolds. De har et veldig sunt image. Perfekt.
Vi må handle mens Ancombe er i nyhetene.
Vi må ha en stor kjendisfest for å få med oss lokalbefolkningen.
–Når begynner vi? –Halv åtte i kveld.
På landsbymøtet. Vi ses der.
Takk, alle sammen. Vi kommer til å savne deg, Robert.
Sett dere. Hei, alle sammen. Jeg flyttet hit fra London...
–Flytt tilbake! –La henne være!
Jeg flyttet hit i fjor for å slippe den kvelende trafikken–
–og flyruter... Poenget er:
Tunge kjøretøy forverrer astma, emfysem og kreft.
Jeg appellerer til dere, demokratisk–
–om å stemme imot tankbilene og for Cotswolds' levesett.
Godt sagt!
Du må si noe.
Robina Toynbee. Det er ikke demokrati, Julia.
Jeg har rett til å selge vannet.
Agatha Raisin, Ancombe Water Company.
Takk. Jeg har et spørsmål til alle sammen.
Vil det forandre saken om vannet ble hentet innen kl. 07 hver morgen?
–Hvordan da? –For ikke å forstyrre landsbylivet.
Slik at fra kl. 07 hver morgen tilhører kilden og veiene alle.
For det er det Guy Freemont tilbyr. Guy...
Guy Freemont tenker også å lansere vannet med en landsbyfest–
–for å vise alt som er godt og sunt med dette vakre stedet.
Deres håndverk og gårdsprodukter vil få oppmerksomhet fra hele landet–
–og pengene kommer til å strømme inn.
Dessuten blir det konsert med Rosy Girls.
Dem liker vi!
Så la oss stemme og legge den smålige kjeklingen bak oss–
–og fokusere på alt det gode.
Alle som er for å gi vannselskapet adgang, rekker opp hånda.
–Hva gjør du her, Mrs. Raisin? –Jobber for vannselskapet.
–Så lenge det er alt. Hva gjør de? –Stiller spørsmål om drapet.
–Hvem sa at det var drap? –Ingen.
Han har en ny strategi som han så i "Morse".
Han holder bevisene hemmelige i håp om å avsløre morderen.
–Hvilke bevis? –Noen støvsugde ham etter han døde.
–Støvsugde? –Ja, han var helt ren. Unntatt...
...et hår fra en hvit perserkatt.
Du var fantastisk, Agatha! Helt fantastisk!
Jeg har prøvd å få en beslutning fra dem i månedsvis!
Du gikk frem og var praktfull... Ja, og du fikk det gjennom!
Du er fantastisk!
–Unnskyld. –Nei da. Ingen hadde noe imot det.
Ett til?
Tenk om vi løste drapet sammen.
Firmaet ville fått masse publisitet. Gratis.
Nei, Agatha... Drapet har virkelig rystet meg.
Hadde ikke broren min investert så mye, ville jeg gitt opp.
Skulle ønske jeg aldri hadde involvert meg.
–Broren din? –Jeg har tre brødre i Hongkong.
De har et fremgangsrikt firma. De finansierer vannselskapet mitt.
Jeg setter pris på forslaget, men vi lar politiet løse det.
Ok.
Vil du... Jeg bare sier det. Vil du bli med inn og ta en drink?
Ja. Men jeg kan ikke.
Jeg vil det nok litt for mye.
Ok.
Ha det.
–Hva? –Vi må etterforske drapet.
Det er Mrs. Jakes, min tipp–tipp–tipp... Nei...
Min tipp–tipp–tipp–tipp–tippoldemor.
Hun ledet kilden gjennom muren for landsbyens fattige.
–Hvor mange "tipp"? –Seks.
Nå er alle i landsbyen fattige, om man ikke er fra London.
Derfor ville Angela og Andy finne en kjøper.
–Var det deres idé? –Ja, og jeg liker dem ikke engang.
Sognerådet kranglet den kvelden Robert døde.
Det gjorde de alltid. Robert kunne aldri ta en beslutning.
Visste dere hva han ville stemme for?
Robert ville holde med oss, hva?
–Det sa han etter møtet. –Hvordan det, Mrs. Raisin?
Jeg lurte bare på om ryktet er sant, at Ron og Robert hatet hverandre.
–Stemmer det at Robert ble drept? –Det er det vi har hørt.
Vi tror ikke at Ron drepte ham.
–Men han hatet ham. –De var forelsket i samme jente.
–Som giftet seg med Robert. –For han hadde mer penger.
–Hadde Ron en perserkatt? –Du er den andre som spør.
–Hvem var den andre? –Mary Fortune.
Mr. Allen?
–Hva er det? –Et bilde av en som var innblandet...
...i drapet på Robert Struthers.
Drap? Er du sikker? Jeg må sette meg.
–Pust rolig. –Jeg kan ikke tro det.
–Kjenner du dette individet? –Nei.
Hva gjorde du etter sognerådsmøtet?
Jeg dro hjem og la meg. Våknet kl. 06 og gikk tur med hunden.
–Er det alt? –Ja.
Jeg flyttet hit for Izzys skyld. Hun hadde kronisk astma i London.
–På grunn av trafikken? –Her er det ikke like ille.
Var det derfor du talte imot tankbilene?
Slike firmaer blåser i folk. De vil bare tjene penger.
Min mann og jeg lever atskilt i uken så Izzy får bo i frisk luft.
Hvordan tror du at Robert Struthers ville stemt om han ikke hadde dødd?
Etter møtet sa han at han tenkte å stemme imot.
–Pratet dere lenge? –Fem minutter.
Jeg måtte hjem til kl. 22 for barnevaktens skyld.
En av gruppene må lyve.
Robert kan ikke ha sagt til begge at han ville stemme for dem.
–Buckley–paret har alibi... –For de måtte låse puben.
Akkurat det jeg tenkte å si.
Vi kan spørre de jentene hvem som er barnevakter i landsbyen.
Da får vi vite om Julia kom hjem kl. 22, som hun sa. Kom, Watson.
Hvorfor er jeg Watson? Hvorfor ikke Holmes?
37 journalister og TV–team kommer, 32 fra underholdningsprogrammer.
–For Rosy Girls? –Ja, men logoen kommer til å synes.
Jeg har sendt vareprøver til hoteller i London og puber i nærheten.
Det vises nok internasjonalt, så når du ekspanderer–
–kommer du til å ligge i forkant.
–Hører du på hva jeg sier? –Nei.
Jeg tenkte på kysset vårt.
DU BLIR DEN NESTE
–Hva gjør du? –Går ut med søpla.
Jeg har laget kaffe. Kom. Så Guy Freemont overnattet...
Tenk deg sengepraten deres: "Å, så god jeg er!" "Jeg også!"
"Ancombe Water, like friskt og naturlig som Rosy Girls."
"Tappet på flaske rett fra en kilde under Cotswolds Hills."
–Skal du ta med det vitenskapelige? –Ja.
"Fullt av mineraler..."
–Hva er det? –Hva mener du?
Hele landsbyen snakker om at smukkasen overnattet!
–Hvordan vet hele landsbyen det? –De så når han dro.
Sognepresten sa: "Kanskje hun slapper av nå. Sex gjør susen."
–Fins det ikke noe privatliv lenger? –Han er jo lekker!
–Ja, han er lekker. –Nei, han er lekker!
–Jeg vet det, han er lekker! –Jeg er fortsatt her, altså.
Hører dere? Kl. 13 får vi journalistene ut av puben.
Vi starter med talen din, Guy.
Ute i sola synger Rosy Girls to låter.
–Lokale produkter stilles ut... –Der Ancombe Water er synlig.
Og en folkedansgruppe går i tog til kilden–
–der Mrs. Toynbee forteller om kildens historie.
–Ikke for lenge, hva? –Ikke mer enn to minutter.
–Mr. Freemont! –Kom og se puben vår!
–Må jeg? –Ja, og vær hyggelig.
–Lokale forbindelser er viktige nå. –Bli med meg, Portia.
Puben er nedsyltet i gjeld.
Bryggeriet skulle ta pant i den, men det ble utsatt pga. vann–avtalen.
Jeg må bli med Guy. Jeg kan ikke tenke på drap nå! Dette må gå bra.
Vet du hvem som hadde mest å tape på Roberts stemme?
–Ja, Buckley–paret. –Guy Freemont. Han virker tvilsom.
–Kan sjalusi svekke dømmekraften din? –Hvorfor skulle jeg være sjalu?
Her er vår hovedmistenkte.
Mrs. Owen! Mrs. Owen! Stopp!
–Hvorfor løy du om alibiet ditt? –Det gjorde jeg ikke.
Ikke lyv. Barnevakten, Gail Brewer, sa du kom hjem fire timer senere.
Det raker vel ikke deg? Hva anklager du meg for?
Hva gir deg rett til å komme og anklage meg for...drap?
–Er det sånn? Foran datteren min? –Kom, Mary.
Jeg kommer til å si det til politiet!
–Takk for middagen. –Gleden var på min side.
Jeg er jo oppvokst i Hongkong, så jeg er flink med kinamat.
–Jeg har tenkt på deg hele dagen. –Nei, du har tenkt på lanseringen.
Ja, lanseringen og deg.
Og så lanseringen og deg.
Nå som lanseringen er i havn, tenker jeg bare på deg.
Kom til sengs.
Ikke svar. Kom og legg deg.
Aggie! Lukk opp døra! Katastrofe!
–Når kom dette ut? –Sent i går kveld.
Jeg prøvde å ringe, men du svarte ikke.
–Har de trukket seg fra lanseringen? –Ja. Liksom alle journalistene.
–Hvor mange kommer? –Én, to, tre... Ingen!
Kan vi skaffe noen andre?
Takk!
Takk til Cotswolds lokale talenter!
Over til Guy Freemont.
Takk.
Ancombe Water er et nytt firma med solid økonomi.
Plukk det opp! Løft det opp på din side.
–Jeg skal holde det kort. –Guy, ta det hele.
Vi er veldig stolte over å få selge vannet fra Ancombe–kilden.
Takk.
Helvete! Hvorfor skjer dette?
–Det er bare en skur. –Nei, det er det ikke.
–Jeg tror det har sluttet. –Har det?
Kom nå, vi skal gå i tog til kilden!
Folkedansere! Vær livlige!
–Dere må avblåse paraden. –Hvorfor det?
En gjeng jaktsabotører tenker å blokkere gata.
De kan leies av alle som vil stoppe kommersialisering av landsbygda.
De er en gjeng med døgenikter, så for allmennhetens sikkerhet...
Nei! Ingen gemen hop får stoppe lanseringen!
Jeg har lovet Robina at jeg skal høre på talen hennes. Så...
Kom, alle sammen! Opp med dere! Og drikk litt mer vann!
Vannet tappes på flaske innen 14 timer–
–etter at det er pumpet opp av kilden.
For det tredje...
–Hvorfor har danserne stoppet? –Nei! Nei! Nei!
Flytt dere! Dette er en lovlig produktlansering!
Vi protesterer mot kommersialisering av landsbygda!
Bli voksen, gå hjem og vask deg! Flytt dere!
–Her kommer du ikke forbi! –Ikke rør henne!
–Ikke dytt Agatha! –Hva skal du gjøre med det?
Nå holder det! Ro dere ned!
–Nei! Slutt! –Aggie!
–Politi!
Journalister, denne veien! Overse det der!
Rettigheten til vannet har vært i familien Toynbees eie i 400 år.
–Aggie... –Herregud!
–Hvor mange slike har hun fått? –Vi har funnet tre.
Det var utrolig modig av henne å likevel ville holde talen.
–Var alle i sognerådet med i dag? –Ja, fra kl. 13.
–Og ingen gikk? –Nei, jeg forbød dem å gå.
Dette ser ut til å være talen Toynbee skulle holde. Den lå på pulten.
Får jeg se først, takk?
Det står at hun planlegger å frasi seg rettighetene.
Hun var redd pga. hatbrevene.
Ja, men hvem visste at hun hadde ombestemt seg?
Robert ble utvilsomt drept.
Jeg fatter ikke at tante er død. Det var vår feil, Andy.
–Spar oss krokodilletårene, Angela. –Hva?
Dette er ikke rett tidspunkt.
Jeg tror at tanta di hadde ombestemt seg.
Dere drepte henne fordi dere trenger penger.
Jeg blåser i pengene nå! Dette er forferdelig!
Hvem bryr seg om vi mister puben?
Du og Andy drepte dem med kaldt blod. Dere vil havne i fengsel i lang...
Slutt! Dette er ikke noe brettspill, men på ekte!
Folk krangler på sognerådsmøtene, men vi er ingen mordere!
Ta den dumme notatboka og stikk! Begge to! Og ikke kom tilbake!
Går det bra?
Jeg mistet fokus. Hadde jeg etterforsket det første drapet–
–istedenfor å bli distrahert... kunne Robina vært i live.
–Det er ikke din feil. –Men jeg er flink til å etterforske.
–Bedre enn på PR, iallfall. –Lanseringen var da ikke din feil.
–Ses vi i kveld? –Ja, vær så snill.
–Huff da! Er du såret? –Bare på stoltheten.
Tenk å bli nedslått av en folkedanser...
–Fint at du syns det er artig. –Hva gjorde dere her?
Dere demonstrerer mot dyreplageri. På rever, lab–rotter.
–Hvorfor mot et vannselskap? –Vi fikk betalt for det.
Av hvem da?
Mrs. Owen! Mrs. Owen!
–Får vi snakke med deg? –Isobel må legge seg.
Jaktsabotørene sa at du betalte dem for å avbryte lanseringen. Gjorde du?
Det skulle ikke bli lett for vannselskapet.
Jeg tenkte at om det ble kaos, ville ingen kjøpe vannet.
Var det derfor du sendte trusselbrev til Robina? Jeg følger intuisjonen.
Ja, jeg ville bare skremme henne.
Jeg er så lei for at hun er død.
Hvorfor kom du ikke hjem før kl. 02 da Robert døde?
Etter møtet kjørte jeg til London.
Jeg mistenkte at mannen min hadde en kjæreste. Og jeg hadde rett.
Jeg fant dem sammen. Dere kan spørre dem.
Han kommer aldri til Ancombe. Han tenkte nok aldri å gjøre det.
Kom inn.
–Artig lite sted. –Så hyggelig at du liker det.
–Føl deg som hjemme. –Kan jeg være oppriktig?
–Nja, kan du det? –Jeg vil at du slutter å treffe Guy.
Siden når har min sengekamerat noe med deg å gjøre?
Siden du har ligget med en jeg har vært kjæreste med i to år.
–Det visste jeg ikke. –Vi ble sammen i Hongkong.
Han er utro iblant, ofte med en eldre dame. Men jeg trodde du var ufarlig.
–Han er vel mindre kravstor. –Hør her, "søster"!
Jeg stjeler ikke andres menn. Jeg ante ikke at dere var i lag!
Og har du noen selvrespekt, blir du ikke hos noen som er utro.
Hva i all verden gjør en dame som deg i et slikt forhold?
Han er rik.
Ikke gå nær ham igjen, gamla.
En perserkatt. Portia.
John? James Lacey. Jeg har et litt merkelig spørsmål.
Hadde du noe med brødrene Freemont å gjøre i Hongkong?
Det er den yngste jeg er interessert i. Kjente du ham?
Hva?
Er det Guy vi snakker om?
God kveld.
Portia var her for en halvtime siden.
–Da vil du vel ikke ha disse. –Vi får se.
Hun strenet inn, satte seg i sofaen, og se hva hun etterlot seg.
–Begynner hun å bli gråhåret? –Har Portia en perserkatt?
Portia? Nei.
–Det må hun ha. –Nei, hun...
For en måned siden passet hun en katt for en venn.
En stor, hvit sak som røytet ned leiligheten.
Så Robert Struthers var hos henne den natten han døde.
Hvorfor skulle Portia drepe ham?
Kanskje hun visste at han kom til å stemme imot tankbilene.
Og hun vil at du skal lykkes.
Kanskje hun visste at Robina hadde blitt truet til å endre mening.
–Vi burde ringe politiet. –Ja.
Hvis du visste at hun hadde hatt en perserkatt, hvorfor sa du ikke...
Ett ord og jeg dreper deg.
Struthers kom for å forklare beslutningen sin som en gentleman.
Vi møttes hos Portia. Hun var ikke der.
Da han sa at han skulle stemme imot, slo jeg ham.
Så måtte jeg bli kvitt ham.
Så ringte den gamle kua i går og sa at hun hadde ombestemt seg.
Så jeg måtte kvitte meg med henne også.
Og nå må jeg kvitte meg med deg.
–Mr. Freemont? –Jeg har det travelt.
Får jeg spørre hvorfor du forlot Hongkong?
–En annen gang? –Nei, nå.
Ifølge en venn ble en kvinne funnet død i leiligheten din.
Ja, det var et innbrudd. Hva heter vennen din?
Han sa at brødrene dine bestakk politiet for å lukke øynene–
–så du kunne rømme landet før du ble tiltalt.
–Hva het vennen din? –Hva er det som dunker?
Agatha?
Takk.
Jeg overså alt. Det skjedde rett foran meg.
Jeg ble så smigret av oppmerksomheten hans.
Det var ikke din feil.
Og du klarte deg. Det er det viktigste.
Du er en bedre detektiv enn Mary. Hun har anklaget halve landsbyen.
–Er du lykkelig med henne? –Iblant er jeg det.
Kanskje jeg...bare får se hvordan det går.
Gi det litt tid.
–Klarer du deg i kveld? –Ja.
Gemma kommer med Kyra. Jeg vil ikke være alene.
Hvem vil det, Agatha?
Tekst: Monica Moltubakk www.sdimedia.com